# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 4/2013

# zo zasadnutia Kolégia rektora STU zo  dňa 10. 4. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh vnútorného predpisu „Dodatok číslo 5 k Pracovnému poriadku č. 7/2007-N pre

zamestnancov Slovenskej technickej univerzity v Bratislave v znení dodatkov číslo 1 až 4

1. Návrh vnútorného predpisu „Zásady výberového konania na obsadzovanie pracovných

miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov na Slovenskej technickej univerzite v Bratislave

1. Správa o účtovnej závierke STU k 31.12.2012
2. Systém finančných výpomocí (vnútorných pôžičiek) STU
3. Účasť STU v hodnotení U-Multirank
4. Portál absolventov STU
5. Harmonogram tlače, podpisovania dokladov a promócií v akad. roku 2012/2013

 a imatrikulácií v akad. roku 2013/2014

1. Informácia o školnom a poplatkoch spojených so štúdiom na akad. rok 2014/2015
2. Pravidlá podpory vrcholových športovcov na STU
3. Návrh na úpravu odmien recenzentov Nakladateľstva STU
4. Harmonogram a spôsob schvaľovania rekonštrukcie študentských domovov
5. Univerzitná regata Bratislava 2013
6. Návrh na udelenie „Plakety STU“ Ing. Ivanovi Golianovi, CSc.
7. Rôzne
8. Informácia o kritériách na komplexnú akreditáciu
9. Informácia o financovaní projektov VEGA a APVV

**PREDLOŽENÉ MATERIÁLY:**

1. Predbežná ponuka poistenia študentov (F. Horňák)
2. Návrh vnútorného predpisu „Dodatok číslo 5 k Pracovnému poriadku č. 7/2007-N pre

 zamestnancov Slovenskej technickej univerzity v Bratislave v znení dodatkov číslo 1 až 4 (D. Faktor)

1. Návrh vnútorného predpisu „Zásady výberového konania na obsadzovanie pracovných

 miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov na Slovenskej technickej univerzite v Bratislave (D. Faktor)

1. Správa o účtovnej závierke STU k 31.12.2012 (D. Faktor)
2. Systém finančných výpomocí (vnútorných pôžičiek) STU (D. Faktor)
3. Účasť STU v hodnotení U-Multirank (S. Biskupič)
4. Portál absolventov STU (M. Peciar)
5. Harmonogram tlače, podpisovania dokladov a promócií v akad. roku 2012/2013

 a imatrikulácií v akad. roku 2013/2014 (F. Horňák)

1. Informácia o školnom a poplatkoch spojených so štúdiom na akad. rok 2014/2015

 (F. Horňák)

1. Pravidlá podpory vrcholových športovcov na STU (M. Sokol)
2. Návrh na úpravu odmien recenzentov Nakladateľstva STU (M. Sokol)
3. Harmonogram a spôsob rekonštrukcie študentských domovov (M. Sokol)
4. Univerzitná regata Bratislava 2013 (M. Sokol)
5. Návrh na udelenie „Plakety STU“ Ing. Ivanovi Golianovi, CSc. (R. Redhammer)
6. Informácia o financovaní projektov VEGA a APVV (S. Biskupič)

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| **1/9/2012-KR** | Kolégium rektora  STU ukladá v súvislosti s poistením študentov preveriť všetky dostupné možnosti poistenia (poistenie za škodu, ujmy na zdraví a pod.) Je potrebné písomne osloviť generálnych riaditeľov veľkých poisťovní s požiadavkou o vypracovanie ponuky poistenia pre našich študentov. | písomný materiál10.4.2013 |  F. Horňák, D. Faktor, Ing. Chabroň |
| **2.1/2013-KR** | Kolégium rektora  STU ukladá v súvislosti s návrhom formy kritérií na habilitačné a vymenúvacie konania prediskutovať štruktúru dokumentu s prodekanmi fakúlt a upresniť jednotlivé parametre tak, aby vyhovovali všetkým zložkám v rámci fakúlt. Zafixovanú štruktúru je potrebné zaradiť do programu KR STU.  | 10.4.2013 | S. Biskupič |

**K BODU 1/A: Kontrola úloh/Predbežná ponuka poistenia študentov**

Materiál bol predložený ako plnenie úlohy č. **1/9/2012-KR.**

Prorektor Horňák prezentoval ponuku skupinového úrazového poistenia pre študentov

Stavebnej fakulty STU.

**UZNESENIE: 4.1/2013-KR**

Kolégium rektora STU berie na vedomie informáciu o predbežnej ponuke poistenia študentov

od poisťovne Uniqa.

**K BODU 2: Návrh vnútorného predpisu „Dodatok číslo 5 k Pracovnému poriadku č. 7/2007-N pre zamestnancov Slovenskej technickej univerzity v Bratislave v znení dodatkov číslo 1 až 4**

Materiál prezentoval kvestor. K bodu bola prizvaná JUDr. Haladejová.

Dokument sa predkladá z dôvodu riešenia osobitného režimu pracovného času pre vybrané

pracovné činnosti vykonávané na STU.

**UZNESENIE: 4.2/2013-KR**

Kolégium rektora STU prerokovalo návrh vnútorného predpisu „Dodatok č. 5 k pracovnému

poriadku č. 7/2007-N pre zamestnancov STU v znení dodatkov č. 1 až 4 s pripomienkami a po

ich zapracovaní odporúča materiál predložiť na schválenie Univerzitnej odborovej organizácii

pri STU a následne Akademickému senátu STU.

**K BODU 3: Návrh vnútorného predpisu „Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov na Slovenskej technickej univerzite v Bratislave**

Materiál prezentoval kvestor. K bodu bola prizvaná JUDr. Haladejová.

Dokument sa predkladá v súvislosti so zosúladením vnútorného predpisu STU v súlade s §

113af ods. 16 zákona č. 131/2002 Z. z. o VŠ a ako plnenie úlohy č. 13 z Harmonogramu

úloh súvisiacich so zákonom č. 455/2012 Z. z..

**UZNESENIE: 4.3/2013-KR**

Kolégium rektora STU prerokovalo návrh vnútorného predpisu Zásady výberového konania

na STU s pripomienkou a odporúča predmetný návrh predložiť na schválenie Akademickému

senátu STU.

**K BODU 4: Správa o účtovnej závierke STU k 31.12.2012**

Materiál prezentoval kvestor ako informáciu v súlade so zákonom o účtovníctve a Opatrením

MF SR z 28.11.2007.

Dekan Kopáčik upozornil na skutočnosť, že v minulosti dostávali podklady s údajmi všetkých

fakúlt, kde sa videli navzájom.

**UZNESENIE: 4.4/2013-KR**

Kolégium rektora STU berie na vedomie informáciu o účtovnej závierke STU k 31.12.2012 s pripomienkami.

**ÚLOHA: 4.1/2013-KR**

Kolégium rektora  STU ukladá v rámci správy o účtovnej závierke STU k 31.12.2012

zosumarizovať podklady z fakúlt, doplniť správu o chýbajúce údaje a aktualizovanú tabuľku

distribuovať dekanom STU.

Z: D. Faktor

T: 22.4.2013

**K BODU 5: Systém finančných výpomocí (vnútorných pôžičiek) STU**

Materiál prezentoval kvestor.

Dokument sumarizuje poskytnuté finančné výpomoci (riešenie projektov, zateplenie, rekonštrukcie a dobudovanie objektov), ktoré na základe uznesení akademického senátu AS STU z dôvodu preklenutia nedostatku finančných prostriedkov univerzita poskytla svojim súčastiam. Pri jednotlivých bodoch sú uvedené odkazy na konkrétne termíny a uznesenia schválenia jednotlivých finančných výpomocí.

Materiál bol pripomienkovaný priamo na zasadnutí.

Prorektor Sokol a dekan Kopáčik v rámci diskusie spochybnili relevantnosť a komplexnosť materiálu, dekan Kopáčik upozornil na absenciu niektorých údajov a zaujímal sa o aktivity čerpané z centrálnych zdrojov a zúčtovanie na stavbu FIIT STU.

Dekan Juhás sa informoval na spôsob riešenia doteraz nevyčerpanej nenávratnej pôžičky FEI STU.

Dekan Čičák požiadal o poskytnutie a nahliadnutie do dokladov FIIT STU, konkrétne sa zaujímal o čerpanie finančných prostriedkov vo výške 84 537€, 579 483€ a 980€.

Prodekan Peterka uvítal, že je spracovaný takýto sumár pôžičiek, ktorý je nespochybniteľný a spracovaný na základe existujúcich rozhodnutí AS STU.

Na záver dekani požiadali o doplnenie chýbajúcich a dovysvetľujúcich položiek.

**UZNESENIE: 4.5/2013-KR**

Kolégium rektora STU prerokovalo Systém finančných výpomocí (vnútorných pôžičiek) STU s pripomienkami.

**K BODU 6: Účasť STU v hodnotení U-Multirank**

Materiál prezentoval prorektor Biskupič ako informáciu o novom univerzitnom rankingovom

hodnotení pre vysoké školy zo všetkých častí Európy a sveta.

**UZNESENIE: 4.6/2013-KR**

Kolégium rektora STU berie na vedomie informáciu o účasti STU na hodnotení U-Multirank.

**K BODU 7: Portál absolventov STU**

Materiál prezentoval prorektor Peciar.

Dokument bol predložený v súvislosti s ďalším rozvojom portálu absolventov STU a jeho

medializácii.

Prorektor Peciar uviedol, že privíta od dekanov nové „tipy“ na medializáciu významných a úspešných absolventov. Nominácie by mali byť vyvážené, tzn. každá fakulta by mala predložiť svoj návrh.

**UZNESENIE: 4.7/2013-KR**

Kolégium rektora STU prerokovalo materiál Portál absolventov STU.

**K BODU 8: Harmonogram tlače, podpisovania dokladov a promócií v akad. roku 2012/2013 a imatrikulácií v akad. roku 2013/2014**

Materiál prezentoval prorektor Horňák.

Dokument sa predkladá v súvislosti so zákonom 131/2002 Z. z. o VŠ, bol schválený na porade prodekanov pre vzdelávanie a na Vedení STU.

**UZNESENIE: 4.8/2013-KR**

Kolégium rektora STU schvaľuje Harmonogram tlače, podpisovania dokladov a promócií

v akad. roku 2012/2013 a imatrikulácií v akad. roku 2013/2014.

**K BODU 9: Informácia o školnom a poplatkoch spojených so štúdiom na akad. rok 2014/2015**

Materiál prezentoval prorektor Horňák.

Dokument informoval o ročnom školnom pre študentov dennej a externej formy štúdia

v štátnom a inom ako v štátnom jazyku.

Rektor požiadal

* prorektora Horňáka o aktualizáciu príslušného vnútorného predpisu STU
* dekanov o písomný návrh na doplnenie ponuky študijných programov, resp. vyčleniť študijné programy, ktoré reálne ponúkame v anglickom jazyku

**UZNESENIE: 4.9/2013-KR**

Kolégium rektora STU berie na vedomie Informáciu o školnom a poplatkoch spojených so štúdiom na akad. rok 2014/2015 s pripomienkami.

**ÚLOHA: 4.2/2013-KR**

Kolégium rektora  STU ukladá v rámci prezentovaného materiálu Informácia o školnom

a poplatkoch spojených so štúdiom na akad. rok 2014/2015 aktualizovať príslušného

vnútorný predpis STU.

Z: F. Horňák

T: 15.5.2013

**ÚLOHA: 4.3/2013-KR**

Kolégium rektora  STU ukladá v rámci prezentovaného materiálu Informácia o školnom

a poplatkoch spojených so štúdiom na akad. rok 2014/2015 zaslať prorektorovi Horňákovi

písomný návrh na doplnenie ponuky študijných programov, resp. vyčleniť študijné programy,

ktoré reálne ponúkame v anglickom jazyku

Z: dekani STU

T: 15.5.2013

**K BODU 10: Pravidlá podpory vrcholových športovcov na STU**

Materiál prezentoval prorektor Sokol.

Dokument predstavil možnosť prezentácie STU na vrcholových športových podujatiach, kde

univerzita prejavila záujem získať do svojich radov vrcholových športovcov, ktorí by

reprezentovali našu univerzitu v rámci významných športových podujatí.

**UZNESENIE: 4.10/2013-KR**

Kolégium rektora STU schvaľuje Pravidlá podpory vrcholových športovcov na STU.

**K BODU 11: Návrh na úpravu odmien recenzentov Nakladateľstva STU**

Materiál prezentoval prorektor Sokol.

**UZNESENIE: 4.11/2013-KR**

Kolégium rektora STU schvaľuje Návrh na úpravu odmien recenzentov Nakladateľstva STU.

**K BODU 12: Harmonogram a spôsob rekonštrukcie študentských domovov**

Materiál prezentoval prorektor Sokol.

Dokument bol predložený v súvislosti s riešením nevyhovujúceho technického stavu objektov ŠD STU.

**UZNESENIE: 4.12/2013-KR**

Kolégium rektora STU prerokovalo Harmonogram a spôsob rekonštrukcie študentských

domovov.

**K BODU 13: Univerzitná regata Bratislava 2013**

Materiál ústne prezentoval prorektor Sokol. Pozval prítomných na podujatie, ktoré sa bude

konať dňa 4. mája v Eurovea a požiadal dekanov o propagáciu akcie na fakultách.

**UZNESENIE: 4.13/2013-KR**

Kolégium rektora STU berie na vedomie ústnu informáciu o univerzitnej regate Bratislava

2013.

**K BODU 14: Návrh na udelenie „Plakety STU“ Ing. Ivanovi Golianovi, CSc.**

Materiál prezentoval rektor.

Návrh sa predkladá pri príležitosti životného jubilea Ing. Ivana Goliana, CSc., absolventa STU

za dlhoročnú úspešnú spoluprácu, rozvoj a osobný prínos pri zvyšovaní prestíže STU.

**UZNESENIE: 4.14/2013-KR**

Kolégium rektora STU schvaľuje návrh na udelenie Plakety STU Ing. Ivanovi Golianovi, CSc.

**K BODU 15: Rôzne**

**K BODU 15 A: Rôzne/Informácia o kritériách na komplexnú akreditáciu**

Rektor ústne informoval o zmenách a problémoch, ktoré sa vyskytli v už podpísaných pravidlách kritérií ministrom. Zároveň požiadal dekanov o zaslanie písomných pripomienok k pravidlám do 19.4.2013 prorektorovi Biskupičovi. Osobitné stretnutie ku KA za účasti predsedu AK, prof. Ing. Ľubora Fišeru, DrSc., je plánované na 29.4.2013 o 10:30 hod. vo veľkej zasadačke R STU.

**K BODU 15 B: Rôzne/Informácia o financovaní projektov VEGA a APVV**

Materiál prezentoval prorektor Biskupič ako analýzu pridelených finančných prostriedkov

z agentúr VEGA a APVV za roky 2011 – 2013.

**UZNESENIE: 4.15/2013-KR**

Kolégium rektora STU berie na vedomie informáciu o financovaní projektov VEGA a APVV.

**INFORMÁCIE A OZNAMY:**

Rektor

Rokovanie Rady vlády Slovenskej republiky pre vedu, techniku a inovácie

* informoval o rokovaní, ktoré sa uskutočnilo dňa 9.4.2013, rokovanie viedol premiér SR
* boli stanovené ciele, ktoré ma SR dosiahnuť do roku 2020 a dohodol sa rámec, štruktúra, harmonogram príprav a schvaľovania, vytvorenie pracovných komisií a pod.

Mimoriadne zasadnutie KR STU

* v súvislosti s termínmi dané MŠVVaŠ SR požiadal členov KR STU o mimoriadne stretnutie k schvaľovaniu Výročnej správy o hospodárení STU a návrhu rozpočtu STU

UVP

* informoval , že 2.4.2013 STU oficiálne začala realizovať projekt a na MŠ bolo doručené Oznámenie o začatí projektu
* riadenie projektu ako aj celý proces realizácie bude gestorovať prorektor Peciar
* v rámci UVP vzniknú 3 regionálne centrá
1. Trnava (koordinátor dekan Moravčík)
2. Centrum (koordinátor dekan Šajbidor)
3. Mlynská dolina (koordinátor dekan Juhás)
* rektor upozornil na povinnosť vyhlásiť verejné obstarávania až po kontrole na MŠVVaŠ SR, kde je s UVO dohodnutý individuálny prístup
* požiadal dekanov o doplnenie voľných pozícii „NN“ v personálnej matici projektu
* informoval o zámere pretransformovať VC STU na univerzitné pracovisko UVP, návrh od prorektora Biskupiča sa očakáva do 15.5.2013

ECTS

* oznámil, že dňa 25.4.2013 prebehne slávnostné odovzdanie certifikátu a trofeje Značky ECTS

Ples STU 2014

* oboznámil dekanov o zámere realizovať jeden centrálny ples STU a vyzval dekanov o ústretovosť a vôľu o prevzatie celej organizácie Plesu STU 2014

Prorektor Sokol

* informoval o zámere umiestniť predajňu študijnej literatúry ma MTF STU

Ing. Pištek

* informoval o akcii Training Day, rekonštrukcii posilňovne na Mladej Garde a ďalších prebiehajúcich aktivitách študentov

doc. Ujhelyiová

* oboznámila členov KR STU, že dňa 28.3.2013 bola podpísaná nová Kolektívna zmluva s STU s účinnosťou od 1.4.2013

Dekan Kopáčik

* informoval prítomných, že SvF STU sa zapája do aktivity Európskej komisie Space Expo v rámci programu Copernicus

Dekan Šooš

* pripomenul potrebu vydať nový, resp. aktualizovaný registratúrny poriadok STU ako aj zabezpečiť príslušný softvér na fakulte
* vyjadril pochvalu a ocenil prácu JUDr. Haladejovej a jej ústretovosť pri riešení právnych problémov na SjF STU
* uvítal a pozitívne zhodnotil súťaž „Najlepší učiteľ“ a jej vyhodnotenie

Kvestor

* informoval o prebiehajúcej kontrole NKÚ - Kontrola financovania vedeckovýskumnej činnosti zo zahraničných zdrojov na našich troch fakultách (FCHPT, SjF a MTF), spätná väzba je zatiaľ pozitívna

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 15.4.2013 | PAS STU | 14:00 |  |
|  | 24.4.2013 | KR STU | 14:00 | Mimoriadne KR STU |
|  | 29.4.2013 | KA | 10:30 | Komplexná akreditácia |
|  | AS STU | 14:00 |  |
| **Máj** | 13.5.2013 | PAS STU | 14:00 |  |
|  | 15.5.2013 | KR STU | 14:00 |  |
|  | 23.5.2013 |  | 14:30 | PhD. promócie |
|  | 27.5.2012 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Robert Redhammer, PhD.

16.4.2013 18.4.2013